На основу члана 106. став 1. Закона о научноистраживачкој дјелатности и технолошком развоју ("Службени гласник Републике Српске", бр. 6/12, 33/14,  66/18 и 84/19) и члана 21. Правилника о мјерилима за остваривање и финансирање Програма одржавања научних скупова („Службени гласник Републике Српске“, бр. 102/14), Министарство за научнотехнолошки развој и високо образовање  р а с п и с у ј е 
K  O  Н  К  У Р  С
ЗА СУФИНАНСИРАЊЕ ОДРЖАВАЊА НАУЧНИХ СКУПОВА У 2026. ГОДИНИ
ПРАВО ПРИЈАВЕ НА КОНКУРС
Право пријаве на конкурс имају научноистраживачке организације и научна удружења   уписани у Регистар научноистраживачких организација и научних удружења који се води при Министарству за научнотехнолошки развој и високо образовање (у даљем тексту: Министарство), а који у текућој години организују научни скуп.
УСЛОВИ ЗА СУФИНАНСИРАЊЕ 
Услови за суфинансирање су сљедећи:
1. да је научни скуп класификован и категорисан,
2. да постоји одлука одговарајућег тијела научноистраживачке организације/научног друштва (научно-наставног или научног вијећа, управног одбора и сл) о организовању научног скупа,
3. да пријаву на конкурс подноси организација/организатор научног скупа,
4. да је обезбијеђена прецизна конструкција финансирања одржавања научног скупа,
5. да су позната научна звања чланова научног или научно-наставног одбора скупа, као и назив научноистраживачке организације у којој су запослени, 
6. да је организатор научног скупа испунио све уговорне обавезе из претходних година, уколико је добио подршку Министарства.
НАПОМЕНА:

Министарство суфинансира:

· трошкове обезбјеђивања простора,

· трошкове штампања позивних материјала и програма,

· трошкове обезбјеђења рецензената,

· трошкове смјештаја и путне трошкове за предаваче по позиву,

· трошкове објављивања радова са научног скупа у зборнику радова/зборнику апстраката, односно одговарајућем часопису.

Министарство не суфинансира трошкове угоститељских услуга.

Научноистраживачка организација/научно удружење може добити финансијску подршку Министарства једном годишње за одржавање научног скупа из одређене научне области, а максимално два пута из различитих ужих научних области.

У складу са Финансијским планом расподјеле буџетских средстава Ресора за научнотехнолошки развој, за суфинансирање одржавања научних скупова у Републици Српкој у 2026. години биће издвојено 130.000,00 KM. Министарство задржава право да у току године изврши корекцију висине финансијскиx средстава за ову намјену, у складу са расположивим средствима у 2026. години.

КОНКУРСНА ДОКУМЕНТАЦИЈА
Уз пријаву на конкурс (посебан образац) потребно је доставити сљедеће:

· Извод из записника или одлуку научног/научно-наставног вијећа, односно одговарајућег органа научноистраживачке организације/научног удружења о одржавању скупа;
· Финансијски предрачун трошкова припреме и одржавања научног скупа;
· Имена и редовне функције чланова програмског, односно научног одбора научног скупа, са назначеним називом научноистраживачке организације у којој су запослени,
· Овјерена изјава организатора научног скупа о испуњеним свим уговорним обавезама из претходне године, уколико је скуп организован уз подршку Министарства.
РОК ЗА ПРИЈАВУ НА КОНКУРС
Документацију за конкурс за суфинансирање одржавања научних скупова у 2026. години доставити најкасније до 30.09.2026. године.
УПУТСТВО ЗА ПРЕУЗИМАЊЕ ОБРАСЦА

Образац «Пријава на конкурс« може се преузети на веб порталу Владе Републике Српске www.vladars.net (страница Министарства, рубрика Конкурси/Конкурси науке), као и у Министарству, Трг Републике Српске бр. 1, Бања Лука, ламела Б, трећи спрат, канцеларија број 8.

Додатне информације могу се добити позивом на број 051/338-726 или путем електронске поште на адресу: a.turkanovic.@mnv.vladars.rs.
НАЧИН ПОДНОШЕЊА ПРИЈАВЕ НА КОНКУРС

Пријаве са потребном документацијом достављају се поштом на адресу: 
Министарство за научнотехнолошки развој и високо образовање, Трг Републике Српске бр. 1, 78000 Бања Лука, 
са обавезном назнаком "Пријава на конкурс за суфинансирање одржавања научних скупова у 2026. години".
Пријаве се, такође, могу доставити и директно на централни протокол Владе Републике Српске (Административни центар Владе Републике Српске, ламела А, приземље).

Све копије докумената који се достављају морају бити овјерене од стране надлежних институција.

Неблаговремене и непотпуне пријаве неће бити разматране.

